132. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 71437/7932 της 24-29 Δεκ.2008 (ΦΕΚ Β΄2641) Συγκρότηση Υπηρεσιακού Συμβουλίου του Υπουργείου Μεταφορών και Επικοινωνιών. Έχοντας υπόψη:  Τις διατάξεις : 1. Των άρθρων 159 και 160 2,3 του ν. 3528/2007 (Φ.Ε.Κ. 26/Α/9.2.2007 « Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.».  2. Του π.δ/τος 293/1999 (ΦΕΚ.263 Α΄) «Οργανισμός του Υπουργείου Μεταφορών και Επικοινωνιών», όπως αυτές τροποποιήθηκαν με τις διατάξεις των π.δ. 100/23.4.2002 (Α΄/86), 59/12.3.2003 (Α΄/60) και 99/2005 (Φ.Ε.Κ 135/Α).  3. Της παραγράφου Β4 του άρθρου 40 του ν. 1884/1990 (ΦΕΚ.81 Α΄). 4. Την υπ’ αριθμ. 10319/1738/1999 (ΦΕΚ.355/Β΄/13.4.1999) απόφαση σύστασης του Υπηρεσιακού Συμβουλίου του Υπουργείου Μεταφορών και Επικοινωνιών.  5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, γιατί το υπηρεσιακό συμβούλιο έχει ήδη συσταθεί και θα λειτουργεί σύμφωνα με την παρούσα συγκρότηση με ισάριθμα μέλη, αποφασίζουμε:  1. Συγκροτούμε στο Υπουργείο Μεταφορών και Επικοινωνιών πενταμελές υπηρεσιακό συμβούλιο αρμόδιο για όλο το προσωπικό του Υπουργείου, ως εξής: α). Ένα (1) μόνιμο υπάλληλο που λαμβάνεται μεταξύ πέντε (5) εν ενεργεία προϊσταμένων Διεύθυνσης που υπάγονται στην αρμοδιότητα του υπηρεσιακού συμβουλίου και έχουν τον περισσότερο χρόνο άσκησης καθηκόντων προϊσταμένου διεύθυνσης, που ορίζεται ως πρόεδρος του υπηρεσιακού συμβουλίου.  Σελ. 16,256 Τεύχος- Σελ. β). Δύο (2) μονίμους υπαλλήλους με βαθμό Α΄ και ενός (1) τουλάχιστον έτους άσκησης καθηκόντων προϊσταμένου Τμήματος, από αυτούς που υπάγονται στην αρμοδιότητα του υπηρεσιακού συμβουλίου και υπηρετούν στο νομό Αττικής με τους αναπληρωτές τους. Ένα τουλάχιστον από τα τακτικά μέλη και ένα από τα αναπληρωματικά θα είναι γυναίκα, εφόσον στην υπηρεσία υπηρετεί επαρκής αριθμός υπαλλήλων που συγκεντρώνει τις νόμιμες προϋποθέσεις για ορισμό.  γ). Δύο αιρετούς εκπροσώπους των υπαλλήλων με βαθμό Α΄ με τους αναπληρωτές τους. 2. Τα υπό στοιχεία 1 α και 1β μέλη ορίζονται από τον οικείο Υπουργό, εξ υπαλλήλων που πληρούν τις προϋποθέσεις επιλογής των ως προϊστάμενων διευθύνσεων. 3. Με την ίδια απόφαση συγκρότησης του υπηρεσιακού συμβουλίου, ορίζεται ο αναπληρωτής του προέδρου από τα υπό στοιχείο 1 β μέλη.  Στην περίπτωση που προεδρεύει ο αναπληρωτής του προέδρου, συμμετέχει ως μέλος ο αναπληρωτής του προεδρεύοντος. 4. Οι υπάλληλοι που ορίζονται ως τακτικά μέλη του υπηρεσιακού συμβουλίου τοποθετούνται ως εκ της ιδιότητας τους αυτής, προϊστάμενοι διευθύνσεων για μία τριετία, σύμφωνα με τα οριζόμενα στην παρ. 3 του άρθρου 159 του Υπαλληλικού Κώδικα 5. Χρέη Γραμματέα του υπηρεσιακού συμβουλίου εκτελεί υπάλληλος που ορίζεται με τον αναπληρωτή του με την απόφαση ορισμού των μελών.  6. Η θητεία των μελών του υπηρεσιακού συμβουλίου είναι διετής. 7. Όταν το υπηρεσιακό συμβούλιο κρίνει θέματα προσωπικού με σχέση εργασίας ιδιωτικού δικαίου, αντί των δύο αιρετών εκπροσώπων των μονίμων υπαλλήλων, μετέχουν οι δύο αιρετοί εκπρόσωποι του προσωπικού με σύμβαση εργασίας ιδιωτικού δικαίου αορίστου χρόνου. 21.Α.α.131-132 « Υπουργείο Υποδομών, Μεταφορών και Δικτύων » 